STPI:ลุ้นได้งานใหม่คาดสรุปต้นปี 60แนะนำถือราคาพื้นฐาน 11.50 บาท
STPI:ลุ้นได้งานใหม่คาดสรุปต้นปี 60แนะนำถือราคาพื้นฐาน 11.50 บาท
2 ธ.ค. 2559

บล.ดีบีเอสฯ ระบุในบทวิเคราะห์วันนี้(2 ธ.ค.) ว่า บริษัท เอสทีพี แอนด์ ไอ จำกัด (มหาชน) หรือ STPI คาดการณ์ว่าการรับรู้รายได้จะยังต่ำในไตรมาส 4/59 แต่อัตรากำไรมีโอกาสดีขึ้น โดยอัตรากำไรขั้นต้นจะเพิ่มขึ้นหลังได้มีการปรับปรุงต้นทุนโครงการ Ichthys ไปแล้วในไตรมาส3/59 แต่ในด้านรายได้ยังคงต่ำ เพราะมูลค่างานในมือเหลือมีเพียง 500-600 ล้านบาทเท่านั้น ซึ่งต้องรอผลการประมูลงานใหญ่ที่คาดว่าจะได้ข้อสรุปภายในสิ้นปี 59 หรือต้นปี 60 (โครงการที่มีโอกาสสูงที่จะรู้ผล คือ Pacific Northwest มูลค่าราว 1-2 หมื่นล้านบาท)
แนะนำถือ คาดการณ์กำไรสุทธิปี 59 หดตัว 48% และทรงตัวในปี 60 โดยมีสมมติฐานว่าบริษัทจะได้รับงานใหม่ในต้นปี 60 มูลค่า 1 หมื่นล้านบาท และมีอัตรากำไรขั้นต้นในปี 60 ที่ 17.7% ให้ราคาพื้นฐานเป็น 11.50 บาท เทียบเท่ากับ P/E เป้าหมายปี 60 ที่ 14 เท่า
การวิเคราะห์ความอ่อนไหว ถ้าหากบริษัทได้งานใหม่เข้ามาสูงกว่าสมมติฐานเป็น 1.5 หมื่นล้านบาท ราคาพื้นฐานจะเป็น 14.70 บาท แต่ถ้าหากได้งานมาเพียง 5 พันล้านบาท ราคาพื้นฐานจะเป็น 8.30 บาท ทั้งนี้ให้ P/E เป้าหมายเท่าเดิมที่ 14 เท่า
ความเสี่ยงหลัก คือ ความล่าช้าของการได้รับงานใหม่ขนาดใหญ่ และราคาน้ำมันดิบที่อ่อนตัวทำให้อัตรากำไรของงานรับเหมาโครงการเกี่ยวกับการสำรวจและขุดเจาะน้ำมันและก๊าซ LNG ลดลง